ความหมายของภาวะร้อนชื้นของตับและถุงน้ำดีคืออะไร
1. ความหมาย
ภาวะร้อนชื้นของตับและถุงน้ำดี หมายถึง ภาวะที่มีการสะสมความร้อนและความชื้นในตับและถุงน้ำดี ส่งผลต่อระบบการขับระบายของพลังตับ น้ำดี และกลไกการทำงานของตับและถุงน้ำดี เกิดอาการผิดปกติต่างๆ เช่น ดีซ่าน ปัสสาวะเหลืองเข้ม คันอักเสบ ตกขาวมีกลิ่นเหม็น

2. อาการทางคลินิก
- ปวดแน่นชายโครง
- เบื่ออาหาร คอขม
- ปัสสาวะเหลืองเข้ม ปริมาณน้อย
- ตรวจพบลิ้นมีฝ้าเหลืองเหนียว ชีพจรลื่นเร็ว

อาการร่วม
ร้อนชื้นของตับ: ตัวเหลือง ตาเหลือง เบื่ออาหาร ท้องแน่น อาเจียน คอขม ไม่ค่อยถ่ายอุจจาระ ปัสสาวะเหลืองเข้ม
ร้อนชื้นของถุงน้ำดี: ปวดชายโครงด้านขวาร้าวไปถึงหัวไหล่ เบื่ออาหาร คลื่นไส้ ไม่ชอบอาหารประเภทมัน เลี่ยน หรือมีก้อนใต้ชายโครงขวา อุจจาระแข็งแห้ง มีสีขาวเทา ปัสสาวะเหลือง มีอาการไข้ร้อนสลับหนาว
ร้อนชื้นของเส้นลมปราณตับ: มีอาการผิวหนังอักเสบ อับชื้นคันบริเวณขาหนีบ อวัยวะเพศ ลูกอัณฑะปวดบวมอักเสบ ตกขาวสีเหลืองมีกลิ่นเหม็น

3. สาเหตุ
ได้รับพิษ หรือความร้อนชื้นจากภายนอก เกิดการสะสมตัวในร่างกาย การติดเชื้อไวรัสเข้าสู่ตับ พิษจากสิ่งแวดล้อม กินของหวาน ของมัน หรือดื่มเหล้ามากและนานเกินไป จนเกิดความชื้นความร้อนสะสมตัวในตับและถุงน้ำดี หรือกลายเป็นก้อน นิ่ว ระบบของกระเพาะอาหารและม้ามมีการย่อย ดูดซึมและลำเลียงผิดปกติ ทำให้ของเสียความชื้นตกค้าง นานเข้าจะกลายเป็นไฟ ความร้อนชื้น

4. กลไกการเกิดโรค
การระบายของตับผิดปกติ - กลไกพลังติดขัด ปวดแน่นชายโครง - พลังน้ำดีขึ้นสู่เบื้องบน คอขม - น้ำดีไหลล้นออกนอกเส้นทางปกติ ตัวเหลือง ตาเหลือง ปัสสาวะเหลือง - ปัจจัยก่อโรคที่อยู่ในถุงน้ำดี เกิดอาการไข้ ร้อนสลับหนาว
กระเพาะอาหารและม้ามมีอาการย่อยดูดซึมผิดปกติ กลไกขึ้นลงของพลังแปรปรวน - ทำให้เบื่ออาหาร ท้องอืด คลื่นไส้ ท้องผูก
ร้อนชื้นเข้าสู่เส้นลมปราณตับลงสู่ด้านล่าง - สตรี มีตกขาวสีเหลือง กลิ่นเหม็น คันบริเวณอวัยวะเพศ - ผู้ชาย มีลูกอัณฑะอักเสบ ผิวหนังบริเวณอวัยวะเพศอักเสบ มีน้ำเยิ้มคัน - ปัสสาวะเหลืองเข้ม ปริมาณน้อย

5. การดำเนินของโรค
ภาวะเฉียบพลัน: รักษาได้ทันท่วงที หายขาด
พิษร้อนชื้นสูง: พลังพื้นฐานร่างกายอ่อนแอ เสียชี่ - ดีซ่าน อันตรายถึงชีวิต - เสียชี่ ตกค้าง รักษายาก เกิดก้อน ท้องมาน
ถุงน้ำดี: เรื้อรัง ไม่ค่อยหายขาด เปลี่ยนเป็นพิษร้อน อันตรายถึงชีวิต
เส้นลมปราณตับ: นานวัน ใช้ยาเย็นมากเกินไป เย็นชื้นแทนร้อนชื้น รุนแรง

6. การแยกแยะ
ร้อนชื้นของตับ: ปวดชายโครง ท้องอืด เบื่ออาหาร คลื่นไส้ อาเจียน อุจจาระผิดปกติ
ร้อนชื้นของถุงน้ำดี: ปวดชายโครงขวาร้าวไปหัวไหล่ เบื่อ
20.การแพทย์ทางเลือก (alternative medicine)